মাত্রাকচি নাসুহ

নাসুহ বিন কারাগোজ বিন আবদুল্লাহ আল-ভিসোকাভি আল-বসনাভি (তুর্কি উচ্চারণ: [matrakˈtʃɯ naˈsuh]; বসনীয়: Matrakčija Nasuh Visočak) (১৪৮০ - ১৫৬৪) ছিলেন ১৬শ শতাব্দীতে উসমানীয় সাম্রাজ্যের একজন বসনিয়াক বংশোদ্ভূত কূটনৈতিক, পলিমেথ, গণিতবিদ, শিক্ষক, ইতিহাসবিদ, ভূগোলবিদ, মানচিত্রবিদ, তলোয়ার যোদ্ধা, চিত্রশিল্পী, নাবিক, আবিষ্কারক ও অনুচিত্রশিল্পী। তিনি তার উদ্ভাবিত মাত্রাক নামক খেলার কারণে মাত্রাকচি নাসুহ নামে পরিচিত। এছাড়াও অস্ত্রের উপর পারদর্শিতার জন্য তিনি নাসুল আল-সিলাহি বা তলোয়ারমানব নাসুহ নামেও পরিচিত ছিলেন। তিনি কয়েকজন উসমানীয় সুলতানের অধীনে দায়িত্বপালন করেছেন। তিনি এন্দেরুন মক্তবের শিক্ষক ছিলেন। মাত্রাকচি নাসুহ বসনিয়ান শহর ভিসোকোতে জন্মগ্রহণ করেন। তিনি দক্ষ তলোয়ার চালনাকারী ও শুটার ছিলেন। তিনি পাঁচটি ভাষায় কথা বলতে পারতেন। তিনি উসমানীয় নৌবাহিনীতে ভর্তি হয়েছিলেন। দীর্ঘদিন গণিত ও জ্যামিতি অধ্যয়ন করার পর তিনি জামালুল কুত্তাব ও কামালুল হিসাব গ্রন্থ রচনা করেন। এগুলি তিনি সুলতান প্রথম সেলিমকে প্রদান করেছিলেন। এছাড়াও তিনি মাজমাওত তাভারিহ ও সুলাইমাননামা গ্রন্থ রচনা করেছেন। এই গ্রন্থগুলিতে ১৫২০ থেকে ১৫৪৩ সালের মধ্যকার ঐতিহাসিক বিবরণ রয়েছে। এছাড়াও তিনি সুলতান প্রথম সুলাইমানের পারস্য অভিযান নিয়ে ফাতিহনামা-ই কারাবুগদান গ্রন্থ রচনা করেছেন। তার উমদাতুল হিসাব গ্রন্থের সাম্প্রতিক পর্যালোচনা থেকে জানা যায় যে তিনি গুণের কিছু নিখুত নিয়ম বের করেছিলেন। এই বইয়ের একটি গুরুত্বপূর্ণ ফলাফল থেকে জানা যায় যে জন নেপিয়ার ইউরোপে চালু করার ৫০ বছর পূর্বে এন্দেরুন মক্তবে ল্যাটিস গুণ প্রক্রিয়া ব্যাপকভাবে ব্যবহৃত হত। গণিত ও ইতিহাস ছাড়াও তিনি তার অণুচিত্রের জন্য বিখ্যাত। তিনি একটি প্রকৃতিবাদি ধারা তৈরি করেছিলেন যাতে চিত্রে ভূপ্রকৃতির প্যানারোমা দৃশ্য এবং শহরের সর্বো‌চ্চ বিস্তারিত বিবরণ থাকত। তার সবচেয়ে বিখ্যাত কর্ম হল ইস্তানবুলের ছবি যাতে শহরের প্রায় সব রাস্তা ও দালান তুলে ধরা হয়েছে। উসমানীয় অণুচিত্রশিল্পে এই শৈলী পরবর্তীতে "মাত্রাকচি শৈলী" নামে পরিচিতি পায়। তার অণুচিত্রের চারটি ঐতিহাসিক খন্ডের মধ্যে সবচেয়ে উল্লেখযোগ্য হল সুলতান সুলাইমানের সাফাভি যুদ্ধ। এই যুদ্ধের ভিত্তিতে তিনি ফাতিহনামা-ই কারাবুগদান গ্রন্থ রচনা করেছেন। ইস্তানবুল থেকে বাগদাদ ও এরপর তাবরিজে উসমানীয় বাহিনীর অগ্রযাত্রা এবং আলেপ্পো ও এসকিশেহিরের মধ্য দিয়ে ফিরে আসার দৃশ্য অঙ্কনের পাশাপাশি তিনি যাত্রাপথে অতিক্রম করা সকল শহরের দৃশ্যও অঙ্কন করেছেন। ইস্তানবুল বিশ্ববিদ্যালয়ের গ্রন্থাগারে এই গ্রন্থের একমাত্র কপি রয়েছে। মাত্রাকচি নাসুহ একজন সৈনিক ও দক্ষ অস্ত্রনির্মা‌তাও ছিলেন। এন্দেরুন মক্তবে তিনি অস্ত্র শিক্ষক হিসেবে কাজ করেছেন। তিনি ও তার ছাত্ররা সুলতান সুলাইমানের ছেলেদের খতনা অনুষ্ঠানে নিজেদের দক্ষতা দেখিয়েছিলেন। এতে সাফল্যের জন্য সুলতান তাকে সম্মানসূচক উস্তাদ ও রেইস খেতাবে ভূষিত করেছিলেন। তার লেখা তুহফাত-উল গুজাত গ্রন্থে তিনি অশ্বারোহী ও পদাতিক যুদ্ধের বিভিন্ন অস্ত্র ও পদ্ধতির ব্যবহার নিয়ে লিখেছেন। জামালুল কুত্তাব কামালুল হিসাব উমদাতুল হিসাব মাজমাওত তাভারিহ সুলাইমাননামা ফাতিহনামা-ই কারাবুগদান বায়ান-ই মানাজিল-ই সফর-উল ইরাকিন তুহফাত-উল গুজাত ফ্রান্সের তুলুন পোতাশ্রয়ে উসমানীয় নৌবহরের নোঙর করার দৃশ্য, ১৫৪৩ মাত্রাকচি নাসুহ কর্তৃক অঙ্কিত ১৬শ শতাব্দীতে সুলতানিয়া শহরের মানচিত্র মাত্রাকচি নাসুহ কর্তৃক অঙ্কিত ১৬শ শতাব্দীতে সুলতানিয়া শহরের মানচিত্র মাত্রাকচির বর্গাকার ল্যাটিস গুণ মাত্রাকচির ত্রিকোণাকার ল্যাটিস গুণ তার নিজ শহর বসনিয়ার ভিসোকোতে শহরের সবচেয়ে গুরুত্বপূর্ণ ব্যক্তিদের সম্মানে সম্মেলন হয়ে থাকে। মাত্রাকচিকেও অন্যতম গুরুত্বপূর্ণ ব্যক্তি হিসেবে সম্মান করা হয়। চিত্রশিল্পের জন্য তাকে বসনিয়ার লিওনার্দো দা ভিঞ্চি বলা হয়। তার নামে ভিসোকোতে সড়কও রয়েছে। ১৯৭৮ সালে তুর্কি রেডিও-টিভিতে মাত্রাকচি নাসুহর উপর ডকুমেন্টরি তৈরি হয়েছে। তুর্কি টিভি ধারাবাহিক মুহতেশেম ইউযিয়েলে মাত্রাকচি নাসুহর ভূমিকায় অভিনেতা ফাতিহ আল অভিনয় করেছেন। Corlu, M. Sencer; Burlbaw, Lynn, M.; Capraro, Robert M; Corlu, M. Ali & Han, Sunyoung.। "The Ottoman Palace School Enderun and the Man with Multiple Talents, Matrakçı Nasuh, p. 23"। Journal of the Korea Society of Mathematical Education Series D: Research in Mathematical Education Vol. 14, No. 1, March 2010, 19–31। Texas A&M University, College Station, Texas 77843, USA। সংগ্রহের তারিখ ৫ জানুয়ারি ২০১৩। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "International Journal of Turkish Studies, vol. 10, issue 1-2"। University of Wisconsin (2004), p. 57; The famous Bosnian writer Nasuh Matrakci (d. 1564 in all likelihood) is represented by two manuscripts:...।  |ইউআরএল= অনুপস্থিত বা খালি (সাহায্য) Halil İnalcık, Cemal Kafadar। "Süleymân The Second [i.e. the First] and his time"। Isis Press (1993), p. 270; Matrakci Nasuh was a devfirme boy from Bosnia trained in the palace school।  |ইউআরএল= অনুপস্থিত বা খালি (সাহায্য) Salim Ayduz। "Nasuh Al-Matrakî, A Noteworthy Ottoman Artist-Mathematician of the Sixteenth Century"। muslimheritage.com। Muslim Heritage। সংগ্রহের তারিখ ৩ মার্চ ২০১৫।  Jonathan M. Bloom, Sheila Blair। "The Grove encyclopedia of Islamic art and architecture, Vol. 2"। Oxford University Press (2009), p. 49; Nasuh Matrakci [Nasuh al-Silahi al-Matraqi; Nasuh ibn Qaragoz ibn 'Abdallah al-Busnawi] (b. Visoko, Bosnia...।  |ইউআরএল= অনুপস্থিত বা খালি (সাহায্য) Naida Kovačević; Pan Bošnjak (১৫ ডিসেম্বর ২০১৪)। "(VIDEO) Naučni skup – "Naučnik, književnik i minijaturist Nasuh Matrakči Visočanin""। zavicajnimuzej.com (Bosnian ভাষায়)। Hometown Museum/Zavičajni Muzej Visoko। সংগ্রহের তারিখ ৩ মার্চ ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) "Ulica u Visokom – Nasuh Matrakči bio najslavniji Bošnjak Osmanskog carstva (PHOTO)"। haber.ba (Bosnian ভাষায়)। Avaz। ১৮ নভেম্বর ২০১২। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে মাত্রাকচি নাসুহ সংক্রান্ত মিডিয়া রয়েছে। A gallery of his miniatures at Bilkent University REPUBLIC OF TURKEY MINISTRY OF CULTURE AND TOURISM Game of Matrak - Turkish website